
 28.7.2020
 BG
 Официален вестник на Европейския съюз
 L 242/1
 РЕГЛАМЕНТ ЗА ИЗПЪЛНЕНИЕ (ЕС) 2020/1103 НА КОМИСИЯТА
 от 22 юли 2020 година
 за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания „Brie de Melun“ (ЗНП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 53, параграф 1, първа алинея от Регламент (ЕС) No 1151/2012 Комисията разгледа заявлението на Франция за одобрение на изменение в спецификацията на защитеното наименование за произход „Brie de Melun“, регистрирано по силата на Регламент (ЕО) No 1107/96 на Комисията (2).
 (2)
 С писмо от 26 септември 2018 г. френските органи уведомиха Комисията за предоставен на основание член 15, параграф 4 от Регламент (ЕС) No 1151/2012 преходен период, завършващ на 31 декември 2022 г., на установени на тяхна територия оператори, отговарящи на условията на посочения член, съгласно публикуваното на 6 септември 2018 г. в Официален вестник на Френската република постановление от 29 август 2018 г. за изменение на спецификацията на защитеното наименование за произход „Brie de Melun“. Като част от националната процедура за предявяване на възражения са били подадени възражения от операторите, които законно са предлагали „Brie de Melun“ на пазара непрекъснато най-малко през последните пет години преди подаването на заявлението. Един оператор е подал възражение срещу следната разпоредба: „Използването на слама за постеля е задължително, като минималното количество слама през целия период на оборно отглеждане е средно 0,5 кг на ден на млекодайна крава в лактация при държане в боксове и средно 5 кг на ден на млекодайна крава в лактация при свободно държане без боксове“. Въпросният оператор е EARL de la Mardelle (SIRET: 38514961200017). Двама оператори са подали възражение срещу следните разпоредби: „Приемът на концентрирани фуражи е ограничен до 25 % сухо вещество в средната обща годишна хранителна дажба на млекодайна крава в лактация на ден“ и „Фуражното хранене на млекодайното стадо през годината се характеризира с автономност както на ниво стопанство, така и на ниво географски район: - на ниво стопанство: Средният годишен дял фуражи с произход от географския район и от стопанството представлява най-малко 50 % от сухото вещество в общата хранителна дажба на стадото; - на ниво географски район: Делът на фуражите с произход от географския район на производство възлиза на най-малко 80 % от сухото вещество в общата хранителна дажба на млекодайното стадо“. Въпросните оператори са SCL du Versant laiteux (SIRET: 49225855300014) и GAEC Reconnu Patoux (SIRET: 38008216400019). Един оператор е подал възражение срещу следната разпоредба: „Приемът на концентрирани фуражи е ограничен до 25 % сухо вещество в средната обща годишна хранителна дажба на млекодайна крава в лактация на ден“. Въпросният оператор е Houdard Gérard Maurice (SIRET: 39226686200011).
 (3)
 Тъй като въпросното изменение не е несъществено по смисъла на